laion/Wikipedia-Exotic huggingface dataset:
Jurek Becker

Jurek Becker (sünninimi Jerzy Bekker; oletatavalt 30. september 1937, Łódź, Poola – 14. märts 1997 Sieseby, Schleswig-Holstein) oli juudi päritolu Saksa kirjanik. Jurek Becker sündis Poolas Łódźis juudi perekonnas. Tema isa Mieczyslaw Bekker (hiljem Max Becker, 1900–1972) töötas prokuristina tekstiilivabrikus, ema Anette Bekker oli õmblejanna. Teise maailmasõja ajal paigutati Bekkerite perekond 1940. aastal Łódźi getosse. Et vältida deporteerimist, võltsis Jureki isa ta sünniaega näidates teda vanemana. Hiljem ta õiget sünniaega enam ei mäletanud. Getost saadeti Jurek koos oma emaga Ravensbrücki koonduslaagrisse ja sealt edasi Sachsenhauseni koonduslaagrisse. Varsti koonduslaagrist vabanemise järel suri Anette Bekker kurnatusse. Oświęcimi koonduslaagris viibinud Mieczyslaw Bekkeril õnnetus rahvusvaheliste abiorganisatsioonide abiga oma poeg üles leida. Teise maailmasõja järel asusid Max Becker ja Jurek Becker 1945. aastal elama Ida-Berliini. 1955. aastal lõpetas Jurek Becker gümnaasiumi ja läks vabatahtlikult teenima Kasarmeeritud Rahvapolitseisse, mis 1956. aastal formeeriti ümber Saksa DV Rahvaarmeeks. Ta astus ka Vaba Saksa Noorsoo Liitu. 1957. aastal asus ta Berliini Humboldti Ülikoolis filosoofiat õppima ja astus ka Saksamaa Sotsialistlikku Ühtsusparteisse. 1960. aastal jäi tal ülikool pooleli. 1960. aastal hakkas ta DEFA juures õppima filmistsenaariumite kirjutamist. 1962. aastal sai ta DEFA koosseisuliseks stsenaristiks. Ta kirjutas ka telelavastusi ja kuuldemänge. Kui tema filmistsenaarium "Jakob der Lügner" ("Valetaja Jakob") 1968. aastal tagasi lükati, töötas ta selle ümber romaaniks, mis ilmus 1969. aastal ja mille põhjal tehti 1974. aastal film. Romaani eestikeelne tõlge ilmus 1981. aastal. 1973. aastal ilmus Beckeri teine romaan "Irreführung der Behörden" ("Ametivõimude eksitamine"). Samal aastal valiti ta ka Saksa DV Kirjanike Liidu juhatusse. 1976. aastal kirjutas Jurek Becker alla kaheteistkümne kirjaniku avalikule kirjale Wolf Biermannilt Saksa DV kodakondsuse äravõtmise vastu. Selle eest heideti ta välja Saksamaa Sotsialistlikust Ühtsusparteist ja Saksa DV Kirjanike Liidu juhatusest. 1977. aastal astus Jurek Becker protestiks kirjanik Reiner Kunze Saksa DV-st väljasaatmise vastu Saksa DV Kirjanike Liidust välja ning asus ametivõimude loal elama Lääne-Saksamaale. Lääne-Saksamaal jätkas ta kirjanduslikku tegevust ning oli külalisprofessor mitmes ülikoolis. http://www.inhaltsangabe.de/autoren/becker/ http://www.dieterwunderlich.de/Jurek_Becker.htm
Joachim Wohlgemuth

Joachim Wohlgemuth (27. juuni 1932 Prenzlau – 9. oktoober 1996 Mirow) oli saksa kirjanik. Joachim Wohlgemuthi isa oli puusepp ja ema õmbleja. 1947. aastal lõpetas ta põhikooli ja töötas seejärel eri ametites. 1950–1953 õppis ta Potsdamis Tööliste-Talupoegade Fakulteedis. 1958. aastal lõpetas ta Leipzigi Ülikooli filosoofia erialal. Ülikooli lõpetamise järel töötas Wohlgemuth kultuurifunktsionääri ja haldusteenistujana. Alates 1959. aastast elas ta vabakutselise kirjanikuna Mecklenburgis Neustrelitzis. 1962. aastal avaldas ta noorsooromaani "Egon und das achte Weltwunder" ("Egon ja kaheksas maailmaime"). Raamat saavutas suure populaarsuse ja seda müüdi Saksa DVs 500 000 eksemplari. Romaani põhjal valmis 1964. aastal telemängufilm. Romaani eestikeelne tõlge ilmus 1968. aastal. Alates 1962. aastast kuulus Joachim Wohlgemuth Saksa DV Kirjanike Liitu. Alates 1987. aastast juhatas ta Neubrandenburgi kirjanike liidu kohalikku osakonda. Oma teostes kujutas Joachim Wohlgemuth realistlikult elu Saksa DV-s. 1990. aastatel kirjutas ta kriminaalromaane. http://steffen-verlag.de/belletristik/969/egon-und-das-achte-weltwunder http://www.imdb.com/title/tt0058052/?ref_=fn_al_tt_1
Brest

Brest võib tähendada mitut asja: Brest on linn Valgevenes. Brest on linn Prantsusmaal. Brest on asula samanimelises vallas Saksamaal. Brest on perekonnanimi Martin Brest, Ameerika filmitegija
Allveetõrjelaev

Allveetõrjelaev ehk allveelaevahävitaja, ka merekütt, on lahinguotstarbeline sõjalaev, mis on ette nähtud peamiselt allveelaevade otsimiseks ja hävitamiseks. Allveelaevahävitajad võeti laiemalt kasutusele esimese maailmasõja päevil, kui allveelaevade osatähtsus meresõjas hakkas oluliselt kasvama. Pärast teist maailmasõda on vastav laevatüüp järk-järgult asendatud üldotstarbelisemate patrull-laevade, korvettide, fregattide või hävitajatega, mis iseenesest omavad juba vastavat võimet. Vastava originaalnimega laevad on siiski veel jäänud näiteks Venemaa relvastusse, kuid NATO klassifikatsiooni järgi liigitatakse neid korvettideks. Allveelaevahävitajate relvastusse on kuulunud (kukutatavad või heidetavad) süvaveepommid, reaktiivsüvaveepommid, allveelaevavastased torpeedod, sonarid ja samuti enesekaitserelvastus õhurünnakute ning kergemate pealveerünnakute tõrjumiseks. Korvett
Andri Lebedev

Andri Lebedev (sündinud 7. aprillil 1982 Tartus) on eesti jalgrattur. Aastal 2002 sai ta teise koha Eesti meistrivõistlustel maanteesõidus.
Ants Väravas

Ants Väravas (10. juuni 1937 Tallinnas – 20. august 2018) oli eesti jalgrattur, jalgrattaspordikohtunik, -treener ja sporditegelane. 1956–1965 tuli ta maantee-, tänava- ja trekisõidus 26 korda Eesti meistriks. Biograafia ESBL-is (vaadatud 4.04.2015) Biograafia ESBL-is
Armand Ossey

Armand Ossey (sündinud 19. oktoobril 1978 Gabonis) on endine Gaboni jalgpallur. Aastal 2002 mängis ta FC Kuressaares.
Lõuna-silenastik

Lõuna-silenastik (Coronella girondica) on silenastiku perekonna maoliik. Tänapäeval liigitatakse see madu soomuseliste seltsi Colubridae sugukonna silenastiku perekonna maoliigina ja tema teaduslik ladinakeelne nimetus on Coronella girondica. Veebipõhises roomajate taksonoomilises andmebaasis on lõuna-silenastikul 2 alamliiki: Coronella girondica girondica (DAUDIN 1803) Coronella girondica amaliae (BOETTGER 1881) . Lõuna-silenastiku pead katavad läikivad soomused. Soomused: nokisekilbis silmakilbis – 1 (vahel 2) silmatagune kilbis – 2 (vahel 1–3) silmaalune kilbis – puudub ülamokakilbis – 8 (vahel 7–9) keskkehal 21 (harvemini 19) kõhukilbis 170–200 paariline sabaalune kilbis 52–64 (♀), 61–69 (♂) anaalkilbis paariline. Arvatakse, et lõuna-silenastikud on aktiivsed videvikus või öösel, kuid neid võib soodsa välistemperatuuri korral näha ka päeval, kui nad peavad jahti väiksematele saakloomadele, kelle nad kägistavad. Lõuna-silenastikute sülg ei toimi nende järele küünitavatele inimestele toksiinina ja hammustavad nad harva, aga nad võivad väljutada kloaaginäärme nõret ja selle lõhn ei pruugi meeldiv olla. Graviidsed emased lõuna-silenastikud munevad juunis 6–16 muna (14 × 19 bis 14 × 25 mm). 11–18 cm pikkused maopojad kooruvad augustis või septembris. Suguküpseid (4 a) lõuna-silenastikuid võib tabada paaritumistung. Isased harrastavad sel ajal hoogsaid võitlusi, mille käigus nad oma kehadega teineteise ümber põimuvad. See, kes vastu peab, hakkab vastuvõtlikku emast otsima, et tollega paarituda. Paaritumine võib kesta rohkem kui tunni ja paar võib seda soovi korral mitmeid kordi korrata. Lõuna-silenastikuid võib kohata Alžeerias, Hispaanias, Prantsusmaal, Itaalias, Marokos, Portugalis ja Tuneesias. Coronella girondica (Daudin, 1803), Catalogue of Life, veebiversioon (vaadatud 4.04.2015)(inglise keeles) Boulenger, G. A. 1913. "The snakes of Europe". Methusen & Co. Ltd, London, 151 lk. Coronella girondica (DAUDIN, 1803), Roomajate andmebaas, veebiversioon (vaadatud 4.04.2015)(inglise keeles) Coronella girondica, Animal Diversity Web, veebiversioon (vaadatud 4.04.2015) Santos X, Rato C, Carranza S, Carretero MA, de la Vega JP, Pleguezuelos JM., Morphology matches mtDNA lineages in the southern smooth snake (Coronella girondica) from Iberia., Zoology (Jena). 2012 detsember ;115(6):398-404. doi: 10.1016/j.zool.2012.05.004. Selles artiklis on kasutatud prantsuskeelset artiklit fr:Coronella girondica ja saksakeelset artiklit de:Girondische Glattnatter seisuga 4.04.2015.
Armands Šķēle

Armands Šķēle (sündinud 4. septembril 1983) on läti korvpallur. Aastatel 2011–2013 ja 2014–2015 mängis ta klubis BC Kalev/Cramo.
Bambale Osby

Bambale Osby (sündinud 21. mail 1986 Richmondis Virginias) on USA korvpallur. Aastatel 2010–2011 mängis ta klubis TTÜ/Kalev.
Chukwudiebere Maduabum

Chukwudiebere Maduabum (sündinud 19. märtsil 1991 Lagoses) on Nigeeria korvpallur. Aastal 2013 mängis ta klubis Tallinna Kalev. Aastast 2015 mängib ta uuesti klubis Tallinna Kalev.
Răut

Răut on jõgi Moldovas, Dnestri parempoolne lisajõgi. Jõe pikkus on 286 km ja valgla 7760 km². Suuremad jõe ääres asuvad linnad on Bălți, Orhei, Mărculești ja Florești.
Reut

Reut on mitme koha nimi. Reut (Saksamaa), vald Saksamaal Baieri liidumaal Reut (Seimi lisajõgi), jõgi Venemaal Kurski oblastis Răut (vene Reut), jõgi Moldovas
Leon Johanson

Leon Johanson (1. november 1897 Rakvere – 2. märts 1984 Tallinn) oli eesti arhitekt. 1900. aastal asus perekond elama Peterburi, kus Leon õppis Larini gümnaasiumis (1908–1917) ja Tsiviilinseneride Instituudis (1917–1920). 1920–1921 jätkas ta õpinguid Tallinna Tehnikumis ning seejärel (1921–1924) Karlsruhe Tehnikaülikoolis, mille lõpetamisel omandas arhitektikutse. Johanson töötas Eesti Raudtee Valitsuses ja Tallinna linnavalitsuse ehitusosakonnas planeerimisarhitektina, 1945. aastast Arhitektuuri Valitsuses. Ta maeti 7. märtsil 1984 Tallinna Rahumäe kalmistule. Leon Johansoni projektide järgi ehitati jaamahooneid, raudteetöötajate elamuid ja muid raudteehooneid järgmistele raudteelõikudele: 1926–1928 Lelle–Pärnu ja Vändra-Viluvere; esimese tüüpprojekti järgi ehitati suured puidust jaamahooned järgmistesse jaamadesse: Eidapere, Sindi, Tori, Viluvere ja Vändra, neist Tori ja Viluvere jaamahooned on tänapäevaks hävinenud; teise tüüpprojekti järgi ehitati jaamahooned järgmistesse pooljaamadesse: Luuri, Koogiste, Kõnnu, Tammiste ja Tootsi. 1928–1931 Rapla–Virtsu; 1929–1931 Tartu–Petseri; Johansoni tööd esindavad 20. sajandi esimese poole traditsionalismi. Korterelamu Nõmme-Kase 6; veel elamuid ja eramuid Nõmmel. Ilmselt on tema projekteeritud ka siiani säilinud Turba raudteejaam. "Eesti kunsti ja arhitektuuri biograafiline leksikon". Eesti Entsüklopeediakirjastus, Tallinn 1996. Leo Gens, Mart Kalm. Johanson, Leon. - EKABL. Tallinn 1996. Lk 133
Dmitri Suur

Dmitri Suur (enne abiellumist Dmitri Rodin; sündinud 25. veebruaril 1975) on Eesti jäähokimängija. Tema viimaseks koduklubiks oli Hull Stingrays, kus ta mängis hooaegadel 2011/12 ja 2012/13, kuigi hooajal 2012/13 jõudis ta teha ka mõned mängud klubides Telford Tigers ja Sheffield Steeldogs. Ta sai Eesti kodakondsuse 2005. aastal. Dmitri Rodin eurohockey.com "Kas sportlased ja treenerid väärivad eriteenete eest sinist passi?" Eesti Päevaleht, 27. november 2006
Eerik Jago

Eerik Jago (sündinud 29. detsembril 1980 Tallinnas) on endine eesti võrkpallur. Roosna, Märt (2017). Streimann, Katrin (toim). Terava Keelega. Rahva Raamat. Lk 340. ISBN 9789949549702.
Grete Udras

Grete Udras (sündinud 11. märtsil 1988) on eesti kõrgushüppaja. 2014. aasta Euroopa meistrivõistlustel sai ta 14. koha tulemusega 1.85.
Igor Kuzmin

Igor Kuzmin (sündinud 23. novembril 1982 Narvas) on Eesti sõudja. Lõpetanud 2001. aastal Narva Kreenholmi gümnaasiumi, õppinud Sillamäe Majanduse ja Juhtimise Instituudis. Töötanud aastast 2011 Narva Spordikeskuse peaspetsialistina. 188 cm, 90 kg. Alustas sõudmistreeninguid 2000 Sergei Gluško juhendamisel. Osalenud 2 korral OM-il: paarisaerulisel neljapaadil 2004. aastal Ateenas ja 2008. aasta Pekingi suveolümpial meeskonnas, mis sai 9. koha. Maailmameistrivõistlustel M2x 2003 9. koht, M4x 2002 7., 2006 3., 2007 8. ja 2009 10. koht. U-23 MM-il oli 2002 paarisaerulisel kahepaadil 7. ja noorte MM-il 2000 ühepaadil 12. EM M4x 2007 5. ning 2009 ja 2010 8. koht Osalenud 2002–10 19 MK etapil, 2004 sai paarisaerulisel neljapaadil 2. ja 2007 paarisaerulisel kahepaadil 3. koha. Tulnud 9 korral Eesti meistriks: 2002 ja 2008 paarisaerulisel kahepaadil, 1999, 2002 ja 2007–10 paarisaerulisel neljapaadil ning 2008 kaheksapaadil. Narva parim sportlane 2006, 2007, 2009 ja 2010. Kuulus 2006 Eesti parimaks võistkonnaks valitud neljapaadi meeskonda. Sõudeliidu parim noorsõudja 2000 ning meessõudja 2002 ja 2006. https://www.esbl.ee/biograafia/Igor_Kuzmin
Cavani krahvkond

Cavani krahvkond (iiri keeles Contae an Chabháin) on krahvkond Iirimaa põhjaosas Ulsteri provintsis. Cavani krahvkond on nime saanud keskuse ja suurima linna Cavani järgi.
Nikortsminda katedraal

Nikortsminda katedraal (gruusia ნიკორწმინდის ტაძარი) on Gruusia Apostliku Õigeusu kiriku katedraal samanimelises külas (Nikortsminda) Ratša-Letšhumi ja Khvemo Svanethi piirkonnas Ambrolauri rajoonis. Läänesissepääsu kohal asuva raidkirja järgi ehitati katedraal esimese ühendatud Gruusia kuninga Bagrat III ajal aastatel 1010–1014. Kirikus on 17. sajandist pärinevad freskod. Katedraali fassaad on rikkalikult kaunistatud gruusia ornamentidega. Katedraal on oma põhiplaanilt ristkuppelkirik. Kuppel toetub tamburile, millel on 12 akent arkaadivööndi ja dekoratiivse arhitraaviga. Gruusia helilooja David Toradze II sümfoonia kannab pealkirja "Nikortsminda kiituseks" ja on pühendatud Neeme Järvile. http://www.erso.ee/?concert=puhendus-2 Info katedraali kohta (gruusia keeles)
Jüri Seim

Jüri Seim (ka Georg Seim; 24. aprill 1924 Tallinn – 8. juuni 2004 Stockholm) oli eesti keemik ja mikrobioloog, soomepoiss, sotsiaaltöötaja ja eesti aktivist Rootsis. Ta on õppinud Tallinna 22. Algkoolis ja lõpetas aastal 1941 Gustav Adolfi Gümnaasiumi. Aastatel 1942–1944 õppis ta Tartu Ülikoolis bioloogiat. Aastal 1943 mobiliseeriti ta Saksa sõjaväkke, kust ta põgenes Soome, temast sai soomepoiss, ta sai Soomes ohvitseri väljaõppe ja oli JR200-s. Augustis 1944 naasis ta Eestisse, et võidelda Punaarmeega. Sügisel 1944 põgenes ta Eestist Rootsi. Aastatel 1945–1949 õppis ta Stockholmi Ülikoolis ning lõpetas selle botaanika, geneetika ja keemia erialal ning sai seejärel täiendava väljaõppe keemias ja biokeemias. Ta liitus Eesti Üliõpilaste Seltsiga. Aastatel 1949–1951 töötas ta LKB uurimislaboris assistendina, aastatel 1951–1955 Stockholmi Tehnikaülikoolis teadurina; lisaks aastatel 1950–1953 Stockholmi Eesti Koolis õpetajana. Aastatel 1955–1957 töötas ta Riikliku Põllunduskeemia Kontrollasutuses assistendina, aastatel 1957–1958 Riiklikus Rahvatervishoiu Instituudis teadurina. Aastatel 1958–1965 töötas ta Stockholmi Tehnikaülikoolis teaduri ja õppejõuna. Alates 1979. aastast töötas Jüri Seim Stockholmi Sotsiaalteenistuse Vällingby linnaosa sotsiaalosakonnas perenõustajana ning edendas kontakte Eesti sotsiaal- ja haridustöötajatega. Aastail 1951–1957 kuulus Jüri Seim Vaba Eesti toimetusse ning avaldas selles artikleid ühiskondlikel teemadel. Aastail 1976–1991 osales ta pidevalt METROO (Metsaülikool Rootsis) tegevuses ja valiti korduvalt juhatuse liikmeks. Ta toimetas ka METROO koguteoseid. Jüri Seim suri 8. juunil 2004 Vällingbys (Stockholmi linnaosa) ja ta maeti 17. juunil 2004 Stockholmi Metsakalmistule. Jüri Seimi isa Ernst Seim oli Eestis ja hiljem Rootsis ärimees, ema Olga oli kodune. Tal oli õde Ingrid Seim, kes oli abielus Valdek Jürisooga. Esimesest abielust Mall Seimiga on tal pojad Jüri-Karl ja Jaan. Hiljem abiellus ta Milvi Seimiga (sündinud Säinas, 1933–2016). Georg Seim oli Jüri Seimi lellepoeg. https://www.ra.ee/apps/andmed/index.php/matrikkel/view?id=19035 Vaba Eesti tähistel. Valimik tsensuurivaba eesti mõttelugu aastaist 1948–64. Tallinn, 2000 http://hittagraven.stockholm.se/sv/Sok/?id=&name=Georg+Seim Album Academicum Universitatis Tartuensis 1918–1944 http://isik.tlulib.ee/index.php?id=1960
Agnessa Peterson

Agnessa Peterson (vene keeles Агнесса Оскаровна Петерсон; sündinud 9. septembril 1936) on eesti päritolu Vene näitleja. Ta lõpetas 1960. aastal Štšukini-nimelise Kõrgema Teatrikooli Moskvas. Samast aastast töötab ta Moskva Vahtangovi-nimelises Riiklikus Akadeemilises Draamateatris näitlejana. 1959 – "Veealused karid", Tallinnfilm 1965 – "Supernoova", Tallinnfilm 1991 – Vene NFSV teeneline kunstnik Agnessa Peterson andmekogus IMDb (inglise) Vahtangovi teater: Agnessa Peterson (vene keeles) KÖP. PERSONA. Agnessa Peterson., Eesti Raadio, 2004
Kalle Loona

Kalle Loona (2. august 1947 Tartu – 29. juuni 2021 Tartu) oli eesti viiuldaja ja muusikapedagoog. Ta lõpetas 1961. aastal Tartu I Lastemuusikakooli, 1965. aastal Tartu Muusikakooli (mõlemas õpetaja Eduard Poolakene) ja 1970. aastal Tallinna Riikliku Konservatooriumi (Harald Aasa klassis). Täiendas end TPedI Täienduskoolituskeskuses üldpedagoogikas. 1967. aastast oli ta viiuldaja Eesti Raadio estraadiorkestris. Aastatel 1973–1978 ja 1984–2000 oli ta viiuldaja Vanemuise orkestris ja Vanemuise kammerorkestris. Ta on olnud viiuliõpetaja mitmes koolis, näiteks 1986–1990 Tartu I Muusikakoolis. Pälvinud au- ja tänukirju Vanemuise teatrilt, ajalehelt Edasi, Tartu Linnavalitsuselt jne.[viide?] Aastatel 1988–2000 oli ta Eesti Teatriliidu liige. Tema abikaasa on pedagoog Anu Loona. Johannes Bleive "Romanss" (koos Rein Bleivega) D. Šostakovitši VII kvartett (TRK kvartetis)[viide?] Eesti muusika biograafiline leksikon (2007) 1. köide. Lk 443-444 Kalle Loona [1] Elulugu ansambli Servimus Domimum kodulehel
Jaanus Nõmmsalu

Jaanus Nõmmsalu (sündinud 19. jaanuaril 1981 Pärnus) on eesti võrkpallur. Ta kuulus aastatel 1999–2013 Eesti võrkpallikoondisse. 2016. aasta kevadel lõpetas ta sportlaskarjääri. Jaanus Nõmmsalu tõmbab pikale karjäärile joone alla ERR arhiiv, 23.03.2016. ESBL Biograafia
Sänna mõisa peahoone

Sänna mõisa peahoone on kunagise Võrumaal Rõuge kihelkonnas asunud Sänna mõisa peahoone. Tänapäevase haldusjaotuse järgi paikneb hoone Sänna külas Rõuge vallas. Hoone rajati 19. sajandil kahe ehitusjärguna varasema puidust hoone asemele. Algul ehitatud madalamale ühekorruselisele keskosale lisati sajandi lõpupoole kahekorruselised tiibosad, mille dekoorelemendid viitavad 1880. aastatel laialt levinud vene suvemaja laadsele elamutüübile. Pärast mõisa riigistamist 1919. aastal sai selle peahoonest rahvamaja. Samuti on jõudnud mõisahäärber teenida kolhoosikontori, sidejaoskonna, raamatukogu ja hooldekodu asupaigana. Sänna mõisa peahoone kultuurimälestiste riiklikus registris Sänna mõisa peahoone kultuurimälestiste riiklikus registris Sänna härrastemaja 1972. aasta fotol
Kati Ojaloo

Kati Ojaloo (sündinud 31. jaanuaril 1990) on eesti vasaraheitja. 2014. aasta Euroopa meistrivõistlustel kergejõustikus sai ta tulemusega 59.63 22. koha. Tema vasaraheite isiklik rekord on 29. augustil 2020, Poris heidetud 71.50. Ta elab Poris. Tema elukaaslane on soome vasaraheitja Tuomas Seppänen. Ragnar Kaasik (29.08.2020). "Kati Ojaloo püstitas vasaraheites võimsa Eesti rekordi". ERR Sport. Vaadatud 14.10.2020. "Kati Ojaloo". worldathletics.org. Vaadatud 14.10.2020. Kati Ojaloo Rahvusvahelise Kergejõustikuliidu kodulehel (inglise) Kati Ojaloo Sportlio veebilehel
Werner Eberlein

Werner Eberlein (9. november 1919 Berliin – 11. oktoober 2002 Berliin) oli saksa poliitik ja Saksa DV riigitegelane. Werner Eberleini isa Hugo Eberlein oli kommunistlik poliitik, kes oli 1918. aasta lõpul üks Saksamaa Kommunistliku Partei asutajatest. Natsionaalsotsialistide võimuletuleku järel oli Werner Eberlein sunnitud 1934. aastal Saksamaalt lahkuma ja ta asus elama Moskvasse oma kasuema Inna Armandi juurde. 1936. aastal saabus Moskvasse ka vahepeal Prantsusmaal elanud Hugo Eberlein. 1937. aasta juulis Hugo Eberlein arreteeriti ja hukati 1941. aasta oktoobris. 1940. aastal saadeti Werner Eberlein Siberisse asumisele, kuhu ta jäi kuni 1947. aastani. Tagasi Saksamaale pöördus ta 1948. aasta kevadel ja astus Saksamaa Sotsialistliku Ühtsuspartei liikmeks. Saksamaal töötas ta esialgu Saksamaa Sotsialistliku Ühtsuspartei peasekretäri Walter Ulbrichti vene keele tõlgina. Hiljem oli Eberlein tänu oma heale vene keele oskusele ka telesaadete sünkroontõlk. Aastatel 1951–1954 õppis ta Moskvas NLKP Kõrgemas Parteikoolis. 1955–1959 töötas ta ajakirjanikuna. Alates 1960. aastast oli Werner Eberlein Saksamaa Sotsialistliku Ühtsuspartei Keskkomitee töötaja. 1960–1964 oli ta Keskkomitee Poliitbüroo agitatsioonikomisjoni liige, 1964–1983 Keskkomitee Poliitbüroo parteiorganite osakonna juhataja asetäitja. 1981. aastast oli ta Saksamaa Sotsialistliku Ühtsuspartei Keskkomitee liige. 1986. aastal sai ta Keskkomitee Poliitbüroo liikmeks. 1983. aastal määrati suhteliselt kõrges eas Eberlein mõnevõrra üllatuslikult Magdeburgi ringkonna parteiorganisatsiooni esimeseks sekretäriks. 1986. aastast kuni 1990. aasta jaanuarini oli ta ka Rahvakoja (parlamendi) liige. 8. novembril 1989 astus Saksamaa Sotsialistliku Ühtsuspartei Keskkomitee Poliitbüroo täies koosseisus ametist tagasi. 1989. aasta lõpus oli Eberlein lühikest aega Saksamaa Sotsialistliku Ühtsuspartei partei keskkontrollikomisjoni esimees. Hiljem kuulus ta Demokraatliku Sotsialismi Partei Vanematekogusse. Werner Eberlein : deutscher Politiker; fr. SED; PDS Munzinger Manfred Jäger. Werner Eberlein: Geboren am 9. November. Erinnerungen Deutschlandfunk Werner Eberlein (1919-2002) : Biografie zeitzeugen-tv.com Ein kommunistisches Urgestein reller-rezensionen.de Eberlein, Werner * 9.11.1919, † 11.10.2002 : Mitglied des Politbüros des ZK der SED, 1. Sekretär der SED-Bezirksleitung Magdeburg Bundesstiftung zur Aufarbeitung der SED-Diktatur Werner Eberlein 2004 Progress Filmverleih
Pulstikkits

Pulstikkits (Capra aegagrus) on imetajaliik sõraliste seltsist veislaste sugukonna kitslaste alamsugukonnast. Pulstikkitsel on kolm alamliiki: Capra aegagrus aegagrus Erxleben, 1777 Capra aegagrus creticus (kreeta habekits ehk kreeta besoaarkits) Schinz, 1838. Capra aegagrus hircus Linnaeus, 1758 Karvastu värvus on neil varieeruv, suvel punakaspruun ja talvel hallikaspruun. Pea eesmine alaosa, habe, saba ja jalgade eesküljed ning piki selga kulgev vööt on peaaegu mustad. Jalgade tagaküljed on valged. Isaste sarved on musta värvi, pikad ja mõõkjalt kõverad, emaste omad on lühikesed. Tüvepikkus on neil 120 kuni 160 cm ja õlakõrgus 70 kuni 100 cm. Kehakaal 35 kuni 40 kg, harva kuni 60 kg. Pulstikkitsed toituvad peamiselt põõsaste okstest ja lehtedest. Täiskasvanud isased ja emased pulstikkitsed elavad suurema osa ajast eraldi, sügisel võivad mõnikord suuremad (rohkem kui 30 kitse) karjad mägedes koos liikuda. Suguküpsed on pulstikkitsed teisel eluaastal, sokud kolme- kuni nelja-aasta vanuselt. Paaritumisaeg kestab novembrist-detsembrini ja sel perioodil võivad sokud kakelda. Tiined emased sünnitavad, ajavahemikus aprillist-juunini, ühe või kaks talle, kes püsivad ema juures aasta kuni poolteist. Pulstikkitsed on levinud Egeuse mere saartel, Kreeta, Türgi, Iraani, Iraagi, Liibanoni, Afganistani lääneosa ja India loodeosa, Armeenia, Gruusia, Aserbaidžaani ja Turkmeenia mägedes. Capra aegagrus. iucnredlist.org. Vaadatud 27.12.2023 Loomade elu, 7:390 Takada T, Kikkawa Y, Yonekawa H, Kawakami S, Amano T., Bezoar (Capra aegagrus) is a matriarchal candidate for ancestor of domestic goat (Capra hircus): evidence from the mitochondrial DNA diversity., Biochem Genet. 1997 oktoober;35(9-10):315-26.
Not Again

"Not Again" on Soome pop-rokkansambli Sunrise Avenue laul, mis anti välja singli ja muusikavideona. "Not Again" laulu sõnad "Not Again" YouTube'i muusikavideo Selles artiklis on kasutatud soomekeelset artiklit fi:Not Again seisuga 4.04.2015.
Kaupo Kaljuste

Kaupo Kaljuste (sündinud 15. detsembril 1981 Tallinnas) on endine eesti jäähokimängija. Aastatel 2011–2013 mängis ta Norra klubis Kongsvinger Knights.
Hollywood Hills (laul)

"Hollywood Hills" on Soome pop-rokkansambli Sunrise Avenue laul, mis anti välja singli ja muusikavideona. See laul oli Saksa raadiojaamades 2011. aasta enim esitatud laul, seda mängitati ligi 50 000 korda. "Hollywood Hills" oli ka Rootsi raadiojaamades enim esitatud laul. Mika Tolvanen, Saksan vuoden soitetuin kappale on suomalainen!, 02.01.2012. Pasi Kostiainen, Suomalaishitistä Ruotsin radioiden soitetuin - bändikin ihmeissään, 14.12.2012. Laulu "Hollywood Hills" sõnad Sunrise Avenuelle kultalevyt Ruotsista ja Saksasta, Iltalehti, 25. august 2011 "Hollywood Hills" YouTube'i muusikavideo
Kristjan Sikaste

Kristjan Sikaste (sündinud 16. jaanuaril 1984 Võrus) on eesti võrkpallur. Tema viimane (2008–2009) elukutseliste klubi oli Prantsusmaa Rennes Volley 35.